টেস্ট ভালো করতে নতুন দল তৈরি করা ছাড়া আপাতত উপায় দেখছেন না বোর্ড সভাপতি, ‘এখানে মানসিকতা না, টেস্টের জন্য আমাদের নতুন দল করতে হবে। চার বছর আগে থেকে বলে আসছি, টেস্টে একটি আলাদা সেটআপ দরকার। টি-টোয়েন্টিতেও। হয়তো দু-তিনজন কমন মুখ থাকবে। সবারই টেস্টের জন্য কিছু বিশেষজ্ঞ খেলোয়াড় আছে। আমাদের কিন্তু সেভাবে নেই। আমরা খালি মুমিনুলকে রেখেছি টেস্টের জন্য। এটা একটি করলে তো হবে না। আমাদের এ রকম পাঁচ-ছয়জন তৈরি করতে হবে।’